Kənduvan
Kənduvan (fars. کندوان‎) və ya Gündoğan (az-əbcəd. گۆندوْغان‎) — İranın Şərqi Azərbaycan ostanında tarixi, tanınmış, görməli və turistlərə maraqlı olan kənddir. Üskü bölgəsinin Səhənd kəndistanında yerləşir. Üskünün 18 kilometrliyində yerləşir.  Kəndin evləri qayalar içində tikilmişdir. Kənduvanın bənzər kəndi yalniz Türkiyənin Kapadokiya bölgəsində var. Kənduvan kəndində daha çox turist cəlb etmək için qayalar içində gözəl hotellər də tikilmişdir. Kənddə 168 ev və təxminən 600 sakin var. Əhalının dili Azərbaycan dilidir və əsas məşğuliyyəti turizm, əkinçilik, arıçılıq və bal istehsalı və maldarlıqdır.